
A műszaki eszközeink észrevétlenül, de természetessé váltak életvitelünkben. A legújabb
autókban, oly sok szabályozás található, hogy számszerűsíteni is nehéz lenne. A
kormányozásnál a szervó rásegítés, a fékerő elosztás, megcsúszás elleni szabályozások, sőt a
légkondícionállóban és a rádióban is találhatók szabályozások. A szabályozások mégis
legjobban a robotikában vizsgálhatók, ahol többnyire a mozgás által vizualizálva láthatjuk
egy-egy szabályozási eljárás eredményét.
A gyártástechnológiában már régóta alkalmazzák a robotokat. Az egyre kisebb léptékek
szükségessé teszik a robotok pontosabb működését, melyet a robot mechanikai felépítésén
kívül főként a szabályozási eljárásokkal javíthatunk. A robottechnika az űrkutatásban és már a
sebészeti műtétek folyamán is fontos szerephez jut. A szabályozásoktól már nem csak a
kényelmünk, de az életünk is függővé vált, így érthető a törekvés a stabilabb gyorsabb és
pontosabb eszközök megalkotására.
A dolgozatban arra teszek kísérletet, hogy bemutassam szimulációval és egy valós egy
szabadságfokú (1 DoF) robotikai eszközön is a szabályozási algoritmusok sajátosságait, és
rendszer paraméterek változtatásával létrejövő szabályozási eltérések jellegét. A roboton a
szabályozási algoritmusok közül a PD, PID, „invers dynamic control” és az adaptív
szabályozó algoritmusokat is behatóbban vizsgálom.

